**PROCEDURA UZORKOVANJA LEDA (zapakirani, ledomat)**

**Tablica1: Način uzorkovanja konzumnog leda – proizvodnja, veleprodaja, maloprodaja**

|  |  |  |  |  |  |
| --- | --- | --- | --- | --- | --- |
| **NAČIN**  **UZORKOVANJA** | **Oblik vode namijenjene za ljudsku potrošnju** | **Mikroorganizmi** | **Uzorak leda - Broj elementarnih jedinica (n)** | **MDK vrijednosti** | **Mjesta uzorkovanja** |
| **KONZUMNI LED** (, u proizvodnji, zapakirani led) | **Crijevni enterokoki** | 5 (svaka minimalno 500 g) | 0 /100 ml | U pogonu nakon punjenja ili na tržištu |
| ***E. coli*** | 5 (svaka minimalno 500 g) | 0 /100 ml | U pogonu nakon punjenja ili na tržištu |
| **Broj kolonija na temperaturi od 22ᵒC** | 5 (svaka minimalno 500 g) | 100/1 ml | U pogonu nakon punjenja ili na tržištu |
| **Koliformne bakterije** | 5 (svaka minimalno 500 g) | 0/100 ml | U pogonu nakon punjenja ili na tržištu |
| **Broj kolonija na temperaturi od 36ᵒC** | 5 (svaka minimalno 500 g) | 100/1 ml | U pogonu nakon punjenja ili na tržištu |

**„n“**je broj elementarnih jedinica koje sačinjavaju uzorak

***„uzorak leda“*** predstavlja skup sastavljen od jedne elementarne jedinice leda iz jednog ledomata ili pet elementarnih jedinica leda iz jedne šarže proizvodnje, a namijenjen je za dobivanje informacija o čistoći i zdravstvenoj ispravnosti leda te za ocjenu procesa proizvodnje i čuvanja/skladištenja.

Potrebno je osigurati da je uzorak reprezentativan za šaržu/seriju/lot. U veleprodaji uzorak je potrebno uzeti iz različitih vreća u pošiljci i sa različitih mjesta.

Pri uzorkovanju uzoraka za analizu konzumnog leda mora se koristiti sterilan pribor za uzorkovanje s ciljem da se izbjegne mogućnost kontaminacije uzorka.

Ukoliko se uzorak sastoji od 5 elementarnih jedinica tada se ocjenjuje 5 elementarnih jedinica uzorka zasebno, tj. svaka se jedinica mora istražiti u cijelosti (u traženoj količini.) U tom slučaju svaka od jedinica ocjenjuje se kao sukladna (zadovoljava, ispravna), ako su rezultati mikrobiološkog ispitivanja manji od ili jednaki MDK vrijednosti ispitivanog parametra sukladno Pravilniku o parametrima sukladnosti, metodama analiza i monitorinzima vode namijenjene za ljudsku potrošnju (Narodne novine, br 64/23, 88/23) budući da je samo tada moguće napraviti cjelovitu ocjenu sukladnosti. Uzorak leda koji se sastoji od 5 elementarnih jedinica ocijenjen je kao sukladan (zadovoljava, ispravan), ukoliko su rezultati mikrobiološkog ispitivanja za sve ispitivane mikroorganizme i za sve elementarne jedinice ocijenjeni kao sukladni (zadovoljivi, ispravni).

**Tablica 2: Način uzorkovanja konzumnog leda iz LEDOMATA**

|  |  |  |  |  |  |
| --- | --- | --- | --- | --- | --- |
| **NAČIN**  **UZORKOVANJA** | Oblik vode namijenjene za ljudsku potrošnju | Mikroorganizmi | **Uzorak leda -** Broj elementarnih jedinica  (n) | **MDK vrijednosti** | Mjesta uzorkovanja |
| **KONZUMNI LED** (ledomat) | **Crijevni enerokoki** | 1n od min 500 g | 0 /100 ml | LEDOMAT |
| ***E. coli*** | 0 /100 ml | LEDOMAT |
| **Broj kolonija na temperaturi od 22ᵒC** | 100/1 ml | LEDOMAT |
| **Koliformne bakterije** | 0/100 ml | LEDOMAT |
| **Broj kolonija na temperaturi od 36ᵒC** | 100/1 ml | LEDOMAT |

Potrebno je osigurati da je uzorak reprezentativan te ga je potrebno uzeti sa različitih mjesta u ledomatu.

U slučaju ocjenjivanja parametara, kada se uzorak sastoji od samo jedne elementarne jedinice, tada se konzumni led smatra sukladnim (zadovoljava, ispravan) ukoliko su rezultati mikrobiološkog ispitivanja za sve ispitivane mikroorganizme ocijenjeni kao sukladni u skladu sa zahtjevima MDK vrijednosti propisanih Pravilnikom o parametrima sukladnosti, metodama analiza i monitorinzima vode namijenjene za ljudsku potrošnju (Narodne novine, br. 64/23, 88/23).